[bookmark: _Hlk154563757]МОДЕЛ УГОВОРА
Извођење радова на санацији друмско пешачког моста преко реке Лепенице на улазу у ФАС

Закључен у Крагујевцу, дана_____2024.године, између:

[bookmark: _GoBack]1.ГРАДА КРАГУЈЕВЦА – Градскe управе за развој и инвестиције, Трг слободе број 3, коју заступа в.д. начелника Снежана Петровић (у даљем тексту: наручилац), МБ: 07184069; ПИБ: 101982436; JБКЈС 77943 ,текући рачун бро: 840-29640-60 код Управе за трезор
	
2. ______________________________, улица _____________________број _____, матични број _____________, ПИБ ________________, рачун број _____________________  код пословне банке _____________________, које заступа директор _______________________, (у даљем тексту: извођач радова)

Предмет Уговора
Члан 1.
Уговорне стране констатују:
-  да је Наручилац спровео отворени поступк јавне набавке, која  је у плану јавних набавки наручиоца под  бројем 0003; 
- да понуда број __________ од __.__. 2024. године у потпуности одговара техничким спецификацијама из конкурсне документације, које се налазе у прилогу уговора и саставни су део уговора;
- да понуда број __________ од __.__. 2024. године и техничка документација, саставни део овог уговора;
- да је Наручилац у складу са чланом 146. Закона о јавним набавкама (''Службени гласник РС'', број 91/19 и 92/23), а на основу  понуде, Oдлуком о додели уговора број  404 -   /24-XXIV од  ___. ___.2024. године, изабрао Извођача за релизацију предмета набавке. 

Члан 2.
Предмет уговора је извођење радова на санацији друмско пешачког моста преко реке Лепенице на улазу у ФАС и то на КП бр. 1/1 и 6405/1 обе КО Крагујевац 2 и на КП 10211, 15256/8, 10210/3 и 10051/1 све КО Крагујевац 3, а све према техничком опису из техничке документације и предмеру радова, усвојеном понудом Извођача радова број ___ од ____ 2024.године, који су саставни део овог уговора.
Извођач радова се обавезује да обезбеди радну снагу, материјал, грађевинску и другу опрему, изврши грађевинске, припремно-завршне радове, као и све друго неопходно за потпуно извршење радова који су предмет овог уговора.

Вредност радова – цена
Члан 3.
Уговорне стране утврђују да цена свих радова који су предмет Уговора износи:   
                                           _____________динара без ПДВ-а
                              ПДВ :    _____________ 
                                       укупно:   _____________  а добијена је на основу усвојене понуде Извођача радова број ___________ од _________2024. године.
	Обрачун за изведене радове врши се по јединици мере. Уговорене јединичне цене су фиксне и не могу се мењати услед повећања цене елемената на основу којих је одређена у периоду трајања уговора.
Осим вредности рада, добара и услуга неопходних за извршење Уговора, цена обухвата и све зависне трошкове Извођача до примопредаје радова, а посебно трошкове извођења свих припремних и завршних радњи, организације, чувања и обезбеђења градилишта, помоћних материјала и опреме, мера за омогућавање безбедног и несметаног одвијања саобраћаја током извођења радова. Обезбеђење градилишта саобраћајном сигнализацијом у току извођења радова је у обавези Извођача радова и не урачунава се у цену. Цена обухвата и трошкове потрошње воде и електричне енергије током извођења радова.

Обавезе Извођача радова
Члан 4.
Извођач радова се обавезује да радове из члана 2.  овог уговора изведе у складу са важећим техничким прописима, документацијом, пројектним задатком, техничком спецификацијом, као и овим уговором, као и да исте по завршетку преда Наручиоцу радова.

Извођач радова поред обавеза предвиђених ставом 1. овог члана у обавези је да: 

1. У уговореном року достави банкарску гаранцију и полисе осигурања; 
2. Поступа у складу са законима, техничким стандардима и прописима по питању израде пројеката и квалитета материјала, а који су важећи у Републици Србији;
3. Именује Одговорног извођача радова и Решења о њиховом именовању достави Наручиоцу посла; уколико у току уговореног посла дође до потребе за променом кључног особља које ће бити одговорно за извршење уговора и квалитет изведених радова, Извођач је дужан да о томе писаним путем обавести Наручиоца у року од 3 радна дана од дана настанка разлога и потребе за променом кључног особља. Извођач је у том случају у обавези да Наручиоцу достави ради давања сагласности предлог личности кључног особља које ће бити одговорно за извршење уговора и квалитет изведених радова, с тим да у случају промене кључног особља, предложено и анагажовано особље мора бити квалификација истих или бољих од захтеваних у конкурсној документацији, а што је Извођач у обавези да докуметнује одговарајућим писаним доказима;
4. Одмах по добијању налога и неопходне техничке документације од стране Наручиоца приступи извођењу радова;
5. О свом трошку ангажује геометра и изврши сва потребна обележавања и испитивања за која се испостави да су неопходна;
6.Са радовима сме отпочети тек по увођењу у посао од стране стручног надзора, односно отварањем грађевинског дневника;
7.Изврши припремне радње за почетак извођења радова у свему према одобреној  техничкој документацији по основу које је добијено Решење којим се одобрава извођење радова;
8.Изведе радове у складу са пројектом, спецификацијама и важећим прописима Републике Србије, као и уговореном року за извођење радова;
9.Радове изводи синхронизовано, како би се испоштовао уговорени рок за извођење свих радова;
10.Организује одвијање саобраћаја на градилишту у свему према пројекту регулације саобраћаја за време извођења радова који ће сам израдити и о свом трошку прибавиће одговарајућа Решења о измени режима саобраћаја и заузећу јавне површине;
11.О свом трошку постави градилишну ограду, као и да обезбеди и истакне на видном месту градилишну таблу, у складу са важећим прописима и условима донатора; 
12.О свом трошку обезбеди све потребне градилишне прикључке;
13.Одговорни извођач радова у руковођењу приликом извођења радова мора обезбедити довољан број техничког особља које је стално присутно на градилишту и које поседује одговарајуће стручне квалификације и искуство потребно за обављање тих послова;
14. Се строго придржава мера заштите на раду и у складу са Законским прописима обезбеди сву документацију за постављену скелу;
15.Обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац радова ослобађа свих одговорности према државним органима, што се тиче безбедности, прописа о заштити животне средине и радно-правних прописа за време укупног трајања извођења радова до предаје радова Наручиоцу радова;
16.Одреди лице за превенцију незгода и да предузме све потребне мере за заштиту здравља и безбедности свих запослених на радовима, као и свих других лица на градилишту или оних, на које радови утичу на неки други начин, укључујући обезбеђење механизације и њено одржавање у безбедном стању, поступке који ће осигурати, у мери у којој је то потребно, безбедност по здравље људи приликом употребе, руковања и складиштења, или транпорта производа и материјала, набавку такве заштитне одеће и опреме (као што су шлемови, одећа са рефлектујућим ознакама, чизме), прва помоћ, медицинске и здравствене услуге, информације, упутства, обука и надзор колико је потребно да би се, у мери у којој је то потребно, обезбедили здравствени и безбедни услови за све запослене на радовима;
17.Поступи по упутствима добијеним од стране координатора који врши послове из области безбедности и здравља на раду, а ког је именовао Наручилац посла;
18.Предузме све мере које буду потребне како би избегао оштећење цеви, каблова или инсталационих цеви, ПТТ инсталација, стубова или пилона, итд;
19.Кад год током извођења радова наиђе на инсталације, које нису приказане у плановима које је обезбедило предузеће које је власник истих, а које је потребно изместити или заштитити, дужан је да о томе одмах обавести надзорног органа;
20.Уколико постоје инсталације, које не треба измештати, извођач је у обавези да инсталацију заштити док изводи радове у његовој близини, уз сагласност власника инсталација и надзорног органа;
21.У случају потребе за измештањем или заштитом постојећих инсталација у циљу извођења радова о томе обавести надзорног органа и да истовремено контактира надлежно предузеће које је власник тих инсталација са захтевом за уклањање или измештање таквих инсталација;
22.Уколико током извођења радова оштети цевовод, каблове или друге инсталације на градилишту, о томе одмах обавести власнике инсталација и о свом трошку одмах организује да се изврше све потребне поправке;
23.Отклони све евентуално начињене штете на постојећим инсталацијама, објектима, саобраћајницама, јавним и приватним површинама о свом трошку;
24.Уредно води све књиге предвиђене законом и другим прописима Републике Србије;
25.На градилишту обезбеди уговор о грађењу, решење о одређивању одговорног извођача радова, решење којим се одобрава извођење радова, пројекат на основу које се објекат санира;
26.Омогући вршење стручног надзора на објекту и поступи по њиховим налозима, а уз сагласност Наручиоца;
27.Омогући сталан и несметан приступ Грађевинском дневнику на захтев Стручног надзора или Наручиоца;
28.Омогући наручиоцу сталан надзор над радовима и контролу количине и квалитета употребљеног материјала;
[bookmark: _Hlk154563157]29. Омогући вршење надзора стручних служби ''Инфраструктура железница Србије'';
30. Обезбеди градилиште и радове изведе тако да не угрожава одвијање железничког саобраћаја, а у свему према условима које је дало предузеће ''Инфраструктура железница Србије'';
[bookmark: _Hlk154563592]31. У случају потребе за затвором колосека благовремено поднесе захтев Сектору за саобраћајне послове ''Инфраструктура железница Србије'' и од истог предузећа прибави потребну сагласност – решење о затвору колосека;
32.У току извођења радова изради Пројекат изведеног објекта уколико је потребан, као и потребне Елаборате геодетских радова за изграђене објекте и изведене инсталације, припреми сву документацију потребну за обављање техничког пријема и исту достави стручном надзору;
33.Омогући именованим лицима за технички пријем објекта приступ градилишту и потребној документацији како би се одмах након завршетка радова завршио и технички пријем објекта;
34.Поступа у складу са Законом о управљању отпадом;
35.Уколико у току извођења радова дође до измене прописа и правилника изврши прилагођавање пројектне документације, а у складу са прелазним одредбама измењених прописа;
36.Динамику извођења радова прилагоди уговореном року за извођење радова;
37.Обезбеди присуство стручног надзора за све радове за које је касније немогуће или отежано утврдити квалитет и количине;
38.Даљи рад може наставити тек пошто му стручни надзор прихвати квалитет и количине претходних радова;
39.Изведене радове наплати по привременим овереним месечним ситуацијама и окончаној ситуацији, а у складу са понудом коју је дао у поступку јавне набавке, условима из уговора и сразмерно изведеним радовима;
40.Поступи по свим основаним примедбама и захтевима Наручиоца радова датим на основу извршеног стручног надзора и надзора предузећа ''Инфраструктура железница Србије'', а констатованих у писаној форми, као и да у том циљу, у зависности од конкретне ситуације, о свом трошку, изврши поправку или/и рушење или/и поновно извођење радова, замену набављеног или/и уграђеног материјала, опреме, уређаја и постројења, као и да предузме све потребне радње ради убрзања извођења радова када је запао у доцњу у погледу уговорених рокова извођења радова;
41.Уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;
42.Изврши сва мерења, испитивања и изда атесте за све изведене радове у току извођења радова;
43.Изврши потребна испитивања, да направи мерне протоколе и техничку документацију у складу са Законом, обезбеди доказ о квалитету извршених радова, односно уграђеног материјала, инсталација и опреме и исте преда стручном надзору у току извођења радова;
44.О завршеним радовима одмах обавести стручни надзор и Наручиоца да је завршио радове и да је спреман за обављање техничког пријема, 
45.Сноси трошкове накнадних прегледа комисије за пријем радова уколико се утврде неправилности и недостаци;
46.Стручном надзору достави комплетну документацију потребну за прибављање употребне дозволе у складу са Законом;
47.Одржава објекат до примопредаје радова;
48.Обави примопредају радова са Инвеститором, а којој ће присуствовати стручни надзор,након добијања употребне дозволе коју ће прибавити Инвеститор;
49.Гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи најкасније у року од 5 дана;
50.Наручиоца одмах и без одлагања у писаној форми обавести у случају наступања промењених околности током трајања уговора и извођења радова.
Извођач је у обавези да,  у случају не поступања у целости или делимично по тачкама од 1. -     50. из става 2. овог члана, проузрокује штету Наручиоцу, као и трећим правним или физичким лицима, исту надокнади.

Обавезе Наручиоца радова
Члан 5.
Осим обавеза које су утврђене другим одредбама овог уговора, Наручилац има обавезу: 

1. [bookmark: _Hlk154563407]да обезбеди стручни надзор над извођењем радова;
2. обавести надлежне институције ''Инфраструктура железница Србије'' о планираном почетку извођења радова;
3. закључи Уговор са предузећем ''Инфраструктура железница Србије'' уколико се јави потреба за затвором колосека;
4. да пријави радове преко ЦЕОП-а;
5. да Извођача најкасније у року од 5 дана, од дана достављања банкарске гаранције и полисе осигурања уведе у посао и достави му  потребну техничку документацију, Решење којим се одобрава извођење радова, пријаву радова, План превентивних мера; 
6. да обезбеди Комисију за технички пријем објекта;
7. да одреди лица која ће вршити послове из области безбедности и здравља на раду;
8.  у случају потребе Извођачу пружи техничку помоћ ради несметаног прилаза градилишту;
9. да учествује у раду комисије за примопредају и коначни обрачун изведених радова са стручним надзором и Извођачем;
10. прибави употребну дозволу за санирани објекат.

Услови и начин плаћања
Члан 6.
Уговорне стране су сагласне да ће се плаћање по овом уговору вршити сразмерно изведеним радовима и то у року максимално до 45 дана од дана достављања привремене (месечне) ситуације и окончане ситуације, које морају бити оверене од стране надзорног органа.
Услов за оверу окончане ситуације је  извршена примопредаја изведених радова.
Кoмплетну документацију неопходну за оверу окончане ситуације: листове грађевинске књиге, одговарајуће атесте за уграђени материјал, грађевински дневник, оверен од стране одговорних извођача и стручног надзора, као и другу документацију Извођач радова доставља стручном надзору који ту документацију чува дo примопредаје, у супротном се неће извршити плаћање тих позиција, што Извођач радова признаје без права приговора.
Oкончана ситуација испостављају се Наручиоцу у шест примерака.
Кoмплетну документацију неопходну за оверу привремене ситуације: листове грађевинског дневника, листове грађевинске књиге, одговарајуће атесте за уграђени материјал и набавку опреме,  динамички план са пресеком стања радова и предлог мера за отклањање евентуалних кашњења у реализацији и другу документацију Извођач доставља стручном надзору, с тим да се у супротном неће извршити плаћање тих позиција,  што Извођач признаје без права на приговор. 
Привремена ситуација испостављају се Наручиоцу у шест примерака.
Уколико Извођач не достави ситуацију са свим прилозима из става 5.овог члана, Наручилац неће извршити плаћање позиција за које није достављена комплетна документација.

Рок за завршетак радова
Члан 7.
	Извођач радова се обавезује да све уговорене обавезе изврши у укупном року од максимално 9 календарских месеци, рачунајући од дана увођења Извођача у посао. Увођење Извођача у посао се обавља након достављања банкарске гаранције и потребних полиса осигурања, а које се достављају најкасније  у року од 7 дана од дана закључивања овог Уговора.
Уговорени рок из става 1. овог члана подразумева извођење радова на санацији моста и добијање употребне дозволе.
Под завршетком радова  сматра се дан добијања употребне дозволе за санирани објекат.
Извођач радова у току извођења радова доставља стручном надзору документацију која је потребна за прибављање употребне дозволе.
У укупан рок за извођење радова улази и време које потребно за добијање употребне дозволе, за коју ће најкасније у року од 2 дана од дана добијања потребне документације, аплицирати Наручилац посла.
Добијањем употребне дозволе стичу се услови за примопредају радова.
Извођач радова има обавезу да предузме и друге радње током извођења радова које нису посебно дефинисане јавном набавком и Уговором, а за које се испостави да је неопходно извести у циљу реализације овог пројекта.
Утврђени рокови су фиксни и не могу се мењати без сагласности Наручиоца. 
Ако постоји оправдана сумња да ће радови бити изведени у уговореном року, Наручилац има право да затражи од Извођача радова да предузме потребне мере којима се обезбеђује одговарајуће убрзање радова и њихово усклађивање са уговореним планом грађења.
У случају обуставе радова која се евидентира  у грађевинском дневнику, рок за извођење радова се продужава за онолико дана колико је трајала обустава радова и тај рок се не обрачунава у 	радне дане који су потребни  за завршетак радова.
 Разлози за обуставу радова су:
1. изузетно лоши климатски услови, неуобичајени за годишње доба (превисока или прениска температура у односу на просечне вредности у моменту извођења радова) и за место где је планирана изградња објекта, а који онемогућавају извођење радова;
2. мере  прописане актима надлежних органа;
3. услови за извођење радова у земљи или води, који нису предвиђени техничком документацијом;
4. случајеви више силе;
5. других објективних разлога за које Наручилац закључи да су оправдани,
6. неиспуњење неке од обавеза на страни наручиоца на начин дефинисан конкурсном документацијом и уговором, уколико исто оправдано онемогућава Извођача радова да своје обавезе извршава у предвиђенoм року;
7. [bookmark: _Hlk104633940]промењене околности (управне мере као што је забрна увоза, извоза, промена система цена, тарифа, као и економске појаве које могу да доведу до изузетног скока цена репро материјала и готових производа) које се у моменту закључења уговора нису могле предвидети, а током трајања уговора отклонити или избећи, а за које Наручилац закључи да су основане и оправдане.

Члан 8.
Извођач радова има право да зaхтева продужење рока за извођење радова у случају у коме је због промењених околности или неиспуњења обавеза Наручиоца био спречен да изводи радове. Извођач радова нема право на продужење рока за извођење радова услед наступања промењених околности уколико је исти у тренутку закључења уговора био дужан да узме у обзир те околности или их је могао избећи или савладати, имајући у виду природу посла који обавља.
Као разлози због којих се, у смислу става 1. овог члана, може захтевати продужење рокова, сматрају се нарочито:
1. [bookmark: _Hlk104634045]изузетно лоши климатски услови, неуобичајени за годишње доба (превисока или прениска температура у оодносу на просећне вредности у моменту извођења радова ) и за место где је планирана изградња објекта а који онемогућавају извођење радова;
1. мере предвиђене актима надлежних органа;
1. услови за извођење радова у земљи или води, који нису предвиђени техничком документациком;
1. случајеви више силе;
1. других објективних разлога за које Наручилац закључи да су оправдани;
1. [bookmark: _Hlk104644691]неиспуњење неке од обавеза на страни наручиоца на начин дефинисан конкурсном документацијом и уговором, уколико је исто оправдано онемогућило Извођача радова да своје обавезе иизврши у предвиђеном року;
1. промењене околности (управне мере као што је забрна увоза, извоза, промена система цена, тарифа, као и економске појаве које могу да доведу до изузетног скока цена репро материјала и готових производа) које се у моменту закључења уговора нису могле предвидети, а током трајања уговора отклонити или избећи, а за које Наручилац закључи да су оправдане.

Захтев за продужење рока за извођење радова Извођач радова писаним путем,  подноси Наручиоцу у року од  три дана од сазнања за околности, а најкасније 10 дана пре истека коначног рока за завршетак радова. 
Наручилац одлучује да ли ће и за колико продужити рок за завршетак радова и то у  року од 3 дана од дана када је Извођач радова писаним путем уз јасно навођење разлога за продужење рока за извођење радова, затражио од Наручиоца да одлучи о продужењу рока за завршетак радова. Уколико Извођач радова пропусти да достави благовремено упозорење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за завршетак радова, уз наплату уговорене казне.
	 Уговорени рок је продужен када уговорне стране закључе Анекс уговора.
У случају да Извођач радова не испуњава предвиђену динамику, обавезан је да уведе у рад више извршилаца, без права да захтева повећање трошкова или неки вид посебне накнаде. 
Ако Извођач радова падне у доцњу са извођењем радова, нема право на продужење уговореног рока због околности које су настале у време доцње.

Члан 9.
Извођач радова може извођење појединих радова поверити подизвођачу, само уз претходну писану сагласност Наручиоца.
У случају ангажовања подизвођача, исти мора испуњавати све законом прописане услове за извођење радова који му се поверавају, у складу са правилима струке.
За уредно извођење радова од стране подизвођача одговара Извођач радова, као лице одговорно за избор понуђача, за посао који је по овом уговору требало да изведе сам. 
У случају ангажовања подизвођача и поверавања извођења радова уз претходну писану сагласност Наручиоца, Извођач нема право на увећање уговорене цене.
У случају да Извођач ангажује подизвођача без претходне писане сагласности Наручиоца, такав уговор неће се сматрати закљученим, а Извођач радова сноси одговорност за предузете радове од стране ангажованог подизвођача и обавезује се да Наручиоцу надоканди штету коју је исти претрпео или трпи услед предузимања радњи из овог става.
                                        
Уговорна казна
Члан 10.
Уколико Извођач радова не заврши радове у уговореном року, дужан је да плати Наручиоцу радова уговорну казну у висини 0,2% (0,2 процента) од укупно уговорене вредности (са урачунатим ПДВ-ом), за сваки дан закашњења.  
	Уколико кашњење у извођењу радова дуже од 15 дана, уговорне стране су сагласне да се Уговор аутоматски раскида уз наплату уговорне казне дефинисане у претходном ставу.
Наплату уговорне казне Наручилац радова ће извршити, без претходног пристанка Извођача радова, умањењем рачуна наведеног у окончаној ситуацији.
Ако је Наручилац због закашњења у извођењу или предаји изведених радова претрпео какву штету, може захтевати од Извођача радова и потпуну накнаду штете, независно од уговорене казне и заједно са њом.

Евентуалне примедбе и предлози надзорног органа

Члан 11.
Евентуалне примедбе и предлози надзорног органа уписују се у грађевински дневник.
 Извођач радова је дужан да поступи по оправданим примедбама и захтевима надзорног органа и да отклони недостатке у радовима у погледу којих су стављене примедбе и то на сопствени трошак.
Финансијско обезбеђење
Члан 12.
        	Извођач радова се обавезује да на дан закључења Уговора, а најкасније у року од 7 (седам) дана од дана закључења уговора, преда Наручиоцу банкарску гаранцију за испуњење уговорних обавеза, која ће бити са клаузулама: неопозиво и безусловно, „на први позив“ и „без приговора“ безусловна и платива на први позив, у корист Наручиоца, у износу од 10% (десет процената) од укупне вредности уговора без ПДВ-а, са роком важности који је 30 (тридесет) дана дужи од уговореног рока за завршетак радова, с тим да евентуални продужетак рока за завршетак радова има за последицу и продужење рока важења гаранције, за исти број дана за који ће бити продужен и рок за завршетак радова. 
	Изођач радова је дужан да уз банкарску гаранцију достави фотокопију картона депонованих потписа овлашћених лица за потписивање банкарске гаранције.
Уколико Извођач не достави продужену банкарску гаранцију за испуњење уговорних обавеза, у року од 10 дана од дана потписивања Анекса уговора о продужењу рока, може се активирати претходно достављена банкарска гаранција за испуњење уговорних обавеза и једнострано раскинути уговор, а извођач радова је дужан да Наручиоцу надоканди насталу штету.
Достављена банкарска гаранција мора бити издата од стране банке са важећом дозволом за рад издатом од стране Народне банке Србије.
Уколико радови не буду извршавани према одредбама овог уговора, Наручилац може раскинути уговор и реализовати банкарску гаранцију за испуњење уговорних обавеза, као средство финансијског обезбеђења поднета од стране Извођача.
Наручилац радова има право да активира банкарску гаранцију за испуњење уговорних обавеза у целости уколико извођач радова не започне извођење радова у уговореном року или неоправдано касни са извођењем радова или неоправдано прекине извођење радова или напусти градилиште, што се констатује грађевинским дневником.
Банкарска гаранција за испуњење уговорних обавеза ће бити послата на наплату пословној банци Извођача уколико Извођач, ни после упућене опомене, не продужи њено важење пре истека рока важења, уз достављање доказа Наручиоцу.
Приликом примопредаје радова Извођач радова се обавезује да Наручиоцу преда банкарску гаранцију за отклањање недостатака у гарантном року, која ће бити са клаузулама: безусловна и платива на први позив, у висини од 10 % (десет процената) од укупне вредности изведених радова без ПДВ-а, са роком трајања који је 5 (пет) дана дужи од истека гарантног рока. 	
Гаранцију за отклањање недостатака у гарантном року Наручилац сме да наплати уколико Извођач не отпочне са отклањањем недостатака у року од најкасније 5 дана од дана пријема писаног захтева Наручиоца, и не отклони их у року и у складу са писаним захтевом Наручиоца. У том случају Наручилац може ангажовати другог извођача и недостатке отклонити по тржишним ценама са пажњом доброг привредника.
Ако се за време трајања уговора промене рокови за извршење уговорене обавезе, важност банкарских гаранција мора се продужити анексом уговора. 
Наручилац ће да уновчи банкарску гаранцију у случају да Извођач радова не буде извршавао уговорене обавезе у роковима и на начин предвиђен овим уговором.

Осигурање 
Члан 13.
[bookmark: _Hlk154560714]Извођач радова се обававезује да у року од 7 дана од дана закључења овог уговора преда Наручиоцу: 

· полису осигурања објеката у изградњи која мора да обухвати осигурање радова, материјала и опреме од уобичајених ризика до њихове пуне вредности; полиса осигурања мора гласити на предмет уговора, са релативним учешћем по сваком штетном догађају (франшизом) у износу не већем од 10% од вредности уговора са ПДВ-ом, Наручилац мора бити назначен као осигураник у полиси;
· полису осигурања од професионалне одговорности извођача која мора гласити на износ осигуране суме и на предмет уговора, са релативним учешћем по сваком штетном догађају (франшизи) у износу не већем од 10% од вредности овог уговора са ПДВ-ом.
Полиса осигурања објекта у изградњи мора да гласи на рок трајања почевши од дана издавања полиса и две године након извођења радова, а полиса осигурања од професионалне одговорности мора да гласи на рок трајања до завршетка радова.
Извођач радова може доставити и само једну полису за оба осигурања.
Извођач радова се обавезује и да Наручиоцу преда полису осигурања од одговорности за штету трећим лицима која може настати извођењем радова која мора гласити на осигурану суму од најмање 20% од вредности радова назначене у акту којим се одобрава извођење радова. Период трајања осигурања се утврђује за период извођења радова. Полису доставити најкасније у року од 7 дана од дана од дана закључења овог уговора.
У случају продужења рока за извођење радова, Извођач радова је у обавези да, у року од најкасније 10 календарских дана од дана закључења анекса уговора о продужењу рока извођења радова, достави полисе, са новим периодом под истим условима као код закључења уговора о извођењу радова, чија је важност две године дужа од новоутврђеног рока извођења радова. Уколико Извођач радова не достави  продужене полисе осигурања у наведеном року, Наручилац има право да уновчи банкарске гаранције за испуњење уговорних обавеза и наплати их у пуном износу и једнострано раскине уговор. Наручилац, до достављања полиса осигурања са продуженим роком важности, неће оверити достављене привремене ситуације и исте ће, неоверене, вратити Извођачу радова у року од 8 дана од дана пријема привремене ситуације.

Гаранција за изведене радове и гарантни рок
Члан 14.
Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.
Гарантни рок за стабилност и сигурност објекта је 2 године од дана примопредаје изведених радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је Извођач радова дужан да сву документацију о гаранцијама произвођача опреме, заједно са упутствима за употребу, прибави и преда Наручиоцу радова.
Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и материјала.
Независно од права из гаранције, Наручилац радова има право да од Извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.
Квалитет уграђеног материјала
Члан 15.
За укупан уграђени материјал Извођач радова мора да има сертификате квалитета и атесте који се захтевају по важећим прописима и мерама за објекте те врсте у складу са пројектном документацијом и да исте достави стручном надзору.
Достављени извештаји о квалитету уграђеног материјала морају бити издати од акредитоване лабораторије за тај тип материјала.
Уколико Наручилац утврди да употребљени материјал не одговара стандардима и техничким прописима, он га може одбити и забранити његову употребу. У случају спора меродаван је налаз овлашћене организације за контролу квалитета.
Извођач радова је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.
У случају да је због употребе неквалитетног материјала угрожена безбедност и функционалност објекта, Наручилац има право да тражи од Извођача радова да поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач радова у одређеном року то не учини, Наручилац има право да ангажује друго лице на терет Извођача радова.
Извођач радова одговара за недостатке у изради грађевине које се тичу њене солидности, уколико би се ти недостаци показали за време од три године од предаје и пријема радова. 
Стручни надзор над извођењем уговорених радова се врши складу са законом којим се уређује планирање и изградња. 
Извођач радова се не ослобађа одговорности ако је штета настала због тога што је при извођењу одређених радова поступао по захтевима Наручиоца.

Члан 16.
Вишкови радова су количина изведених радова које прелазе уговорене количине радова из пројекте документације ако је њихово извршење у функцији целовитог завршетка извођења радова који су предмет извођења.
Мањкови су негативна одступања изведених радова у односу на уговорене количине радова из пројектне документације при чему њихово извршење није потребно за целовити завршетак извођења радова који су предмет уговора
Извођач радова је обавезан да најкасније 7 дана пре истека уговореног рока одређеног овим уговором достави стручном надзору захтев за уговарање са прегледом вишкова и мањкова радова, са количинама и уговореним јединичним ценама. Стручни надзор је у обавези да у року од 5 радних дана од дана пријема предметног захтева, а у координацији са стручном контролом над спровођењем мера техничке заштите објекта провери основаност захтева, преконтролише позиције и количине радова и достави мишљење са детаљним образложењем Наручиоцу. 
По прихватању прегледа вишкова и мањкова радова од стране стручног надзора, уз прибављању сагласност Наручиоца након доношења Одлуке о измени закључиће се пре истека уговореног рока, анекс уговора. У складу са чланом 155. Закона о јавним набавкама, наручилац је дужан да обавештење о измени уговора објави на Порталу јавних набавки у року од десет дана од дана измене уговора.
Након закључења анекса уговора, Извођач радова се обавезује да у року од 10 дана од дана потписивања aнекса, преда Наручиоцу банкарске гаранције и полисе осигурања предвиђене члановима 12. и 13. овог уговра, за вредност радова који се уговарају анексом из претходног става.
Испуњењем услова из става 5. овог члана, Извођач радова стиче право да наплати радове уговорене анексом.
Стручни надзор неће бити овлашћен да, без писане сагласности Наручиоца, одлучује у име потписника уговора о цени, роковима и измени материјала који се уграђује.


Додатни и непредвиђени радови
Члан 17.
Уколико се током извођења уговорених радова појави потреба за извођењем додатних  радова од стране Извођача радова, Извођач је дужан да привремено застане са том врстом радова и о потреби за извођењем додатних радова одмах и без одлагања, а најкасније у року од једног дана рачунајући од дана када је настала потреба за извођењем поменутих радова обавести стручни надзор и Наручиоца у писаној форми. 
Извођач радова је дужан да одмах по уоченој потреби за извођењем додатних као и непредвиђених радова из члана 157. Закона о јавни набавкама, достави Наручиоцу, преко стручног надзора, захтев за извођење додатних и непредвиђених радова са предмером и предрачуном. 
Стручни надзор проверава основаност потребе за извођењем додатних радова из става 1. овог члана, врши контролу предмера и предрачуна, описа позиција и количина и доставља Наручиоцу своје мишљење. 
По пријему мишљења стручног надзора, наручилац ће размотрити оправданост уговарања додатних радова и дати предлог за измену уговора у складу са чланом 157. Закона о јавним набавкама. 
Након добијања сагласности Наручиоца, Извођач може да настави са извођењем радова.
Извођач  не може без писане сагласности Наручиоца мењати обим уговорених радова и изводити додатне радова.
Извођач и стручни надзор су дужни да истог дана када наступе околности из става 1. овог члана, о томе обавесте Наручиоца.
Наручилац може раскинути уговор уколико би услед ових радова цена морала бити знатно повећана, о чему је дужан да без одлагања обавести Извођача.
Додатни радова за чије извођење је Наручилац дао сагласност, обрачунавају се и плаћају по уговореним фиксним јединичним ценама и стварним количинама изведених радова.
Непредвиђене радове извођач радова може извести без предходне сагласности наручиоца ако због њихове хитности није био у могућости да прибави ту сагласност. Под непредвођеним радовима одредбама овог Уговора сматрају се они радови чије предузимање  било нужно због осугурања стабилости објекта или ради спречавања настанка штете а изазвани су неочекиваном природом земљишта, неочекиваном појавом воде или другим вандредним и неочекиваним догађајима.
Извођач је дужан да без одлагања извести наручиоца о овим појавама и предузетим радњама.
Наручилац има право да раскине уговор ако би услед ових радовс уговорена цена морала бити знатно повећана, а о чему је дужан да без одлагања обавести извођача.

Примопредаја изведених радова и коначни обрачун
Члан 18.
		Извођач радова о завршетку уговорених радова обавештава писаним путем Наручиоца и стручни надзор, а дан завршетка радова уписује се у грађевински дневник.
	Примопредаја радова и коначни обрачун се врши комисијски најкасније у року од 3 (три) дана од дана добијања употребне дозволе.
	Комисију за примопредају и коначни обрачун радова чине 2 (два) представника Наручиоца и 1 (један) представник Извођача радова.
	Комисија сачињава записник о примопредаји.
	Извођач радова дужан је да документацију потребну за технички пријем и употребну дозволу достави Наручиоцу пре техничког пријема, а приликом примопредаје преда Наручиоцу, штампане пројекте изведених радова у два примерка.
	Грешке, односно недостатке које утврди Наручилац у току извођења или приликом преузимања и предаје радова, Извођач радова мора да отклони без одлагања. Уколико те недостатке Извођач радова не почне да отклања у року од 3 (три) дана и ако их не отклони у споразумно утврђеном року, Наручилац има право да те недостатке отклони преко другог лица на терет Извођача радова.
	Евентуално уступање отклањања недостатака другом лицу, Наручилац ће учинити по тржишним ценама и са пажњом доброг привредника. 
Наручилац ће у моменту примопредаје радова од стране Извођача радова примити на коришћење изведене радове.

Измене уговора
Члан 19.
Уговорне стране могу приступити изменама овог уговора само на основу закљученог Анекса уговора сходно члановима 156-161 Закона о јавним набавкама („Службени Републике Србије", број  91/19 и 92/23).
Раскид Уговора
      Члан 20.
Наручилац задржава право да једнострано раскине овај уговор уколико Извођач радова касни са извођењем радова дуже од 15 (петнаест) календарских дана.
Наручилац задржава право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач радова није поступио по примедбама стручног надзора, као и ако Извођач радова не изводи радове у складу са пројектно-техничком документацијом или из неоправданих разлога прекине са извођењем радова.
Наручилац задржава право да једнострано раскине уговор у случају да Извођач није омогућио несметан приступ Грађевинском дневнику на захтев Стручног надзора и Наручиоца.
Наручилац може једнострано раскинути уговор уколико Извођач ангажује лице као подизвођача које није наведено у понуди у уговору о јавној набавци, у складу са чланом 161. ЗЈН.
Наручилац може једнострано раскинути уговор и у случају недостатка средстава за његову реализацију.
Наручилац има право на једнострани раскид уговора уколико током трајања уговора наступе промењене околности које се у моменту заљкучења уговора нису могле предвидети, нити су исте могле отклонити и избећи.
Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са Уговором.
Уговор се раскида писаном изјавом која садржи основ за раскид уговора и доставља се другој уговорној страни.
У случају раскида Уговора, Извођач радова је дужан да изведене радове обезбеди и сачува од пропадања, као и да Наручиоцу преда пројекат изведеног објекта као и преглед стварно изведеним радова до дана раскида уговора, потписан од стране одговорног извођача радова и надзорног органа.

Сходна примена других прописа
Члан 21.
	На питања која овим уговором нису посебно утврђена, примењују се одговарајуће одредбе закона којим се уређује планирање и изградња и закона којим се уређују облигациони односи.


Решавање спорова
Члан 22.
Све евентуалне спорове уговорне стране ће решавати споразумно. Уколико до споразума не дође, уговара се надлежност Привреднг суда у Крагујевцу.
Број примерака уговора
Члан 23.
Овај уговор сачињен је у 6 (шест) једнака примерка, по 3 (три) за сваку уговорну страну. 
        Ступање на снагу
Члан 24.
Овај уговор се сматра закљученим када га потпишу обе уговорне стране, а исти ће за обе уговрне стране бити правно обавезујући даном предаје Наручиоцу банкарске гаранције за добро извршење посла од стране Извођача радова. 

        


     ЗА НАРУЧИОЦА РАДОВА

